NORAKSTS

|  |  |
| --- | --- |
| 28.10.2021. | Nr.16/16 |

**ILGTERMIŅA AIZŅĒMUMA ŅEMŠANA “BŪVPROJEKTA “MIERA IELAS UN ESOŠĀ MIERA IELAS, AIZSARGU IELAS UN BAUSKAS IELAS ROTĀCIJAS APĻA PĀRBŪVE, JELGAVĀ”, “AIZSARGU IELAS PĀRBŪVE, JELGAVĀ” UN “BAUSKAS IELAS PĀRBŪVE, JELGAVĀ” IZSTRĀDE” ĪSTENOŠANAI**

(Ziņo: I.Škutāne)

**Atklāti balsojot: PAR – 12** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs), **PRET – nav**, **ATTURAS – 1** (A.Tomašūns),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2021.gadam” 12.panta trešās daļas 4.punktu, Ministru kabineta 2019.gada 10.decembra noteikumiem Nr.590 “Noteikumi par pašvaldību aizņēmumiem un galvojumiem” un Ministru kabineta 2021.gada 11.februāra noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.1.11.apakšpunktu,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu “Būvprojekta “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā”, “Aizsargu ielas pārbūve, Jelgavā” un “Bauskas ielas pārbūve, Jelgavā” izstrāde” īstenošanai 102 741,00 *euro* (viens simts divi tūkstoši septiņi simti četrdesmit viens *euro* 00 *centi*) uz 5 gadiem ar atlikto pamatsummas maksājumu uz diviem gadiem, sadalot attiecīgi pa gadiem:
	1. 2021.gadā – 30 822,00 *euro* (trīsdesmit tūkstoši astoņi simti divdesmit divi *euro* 00 *centi*);
	2. 2022.gadā – 71 919,00 *euro* (septiņdesmit viens tūkstotis deviņi simti deviņpadsmit *euro* 00 *centi*).
2. Aizņēmuma atmaksu garantēt ar Jelgavas valstspilsētas pašvaldības budžetu.
3. Lēmums stājas spēkā pēc “Būvprojekta “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā”, “Aizsargu ielas pārbūve, Jelgavā” un “Bauskas ielas pārbūve, Jelgavā” izstrāde” iekļaušanas Ministru kabineta rīkojumā “Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai”.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 29.oktobrī